S-2477/2022

Mál þetta, sem dómtekið var 10. ágúst 2022, er höfðað með ákæru, útgefinni af lögreglustjóranum á höfuðborgarsvæðinu 31. maí 2022, á hendur A-kk-þgf S-kk-þgf, kt. [...], [...], Reykjavík, fyrir eftirtalin auðgunarbrot framin á höfuðborgarsvæðinu á árinu 2019:

1. Fyrir þjófnað, með því að hafa aðfaranótt þriðjudagsins 10. september 2019 brotist inn í íbúðarhúsið að [...] í Reykjavík og stolið þaðan fartölvu af gerðinni Macbook, síma af gerðinni Iphone 10, kveikjuáslyklum af Ford Explorer bifreið, greiðslukortum, tvö útgefin af Arion banka og þrjú útgefin af Íslandsbanka, ökuskírteini og læknakort allt á nafni A.

2. Fyrir þjófnað og tilraun til þjófnaðar, með því að hafa síðar sömu nótt, sbr. ákærulið nr. 1, farið í neðan talda hraðbanka og stolið þaðan kr. 120.600,- með því að taka út án heimildar á kortum á nafni A, kt. [...], en ákærði hafði komist yfir korta upplýsingar á nafni A : a. Hraðbanki Landsbankans að N1 að Ártúnholti í Reykjavík, stolið kr. 80.600,- með þvíað taka útán heimildar í tveimur færslum samtals kr. 80.600,-. b. Hraðbanki Arion banka að Bíldshöfða í Reykjavík, stolið kr. 30.000,- með því að taka út án heimildar kr. 30.000,-. og reynt að taka út kr. 75.000,- í sex færslum en þurft frá að hverfa, þar sem farið var yfir úttektarheimildir. c. Hraðbanki Íslandsbanka við Höfðabakka, stolið kr. 10.000,- með því að taka út án heimildar kr. 10.000,-

Teljast brotin varða við 244. gr. almennra hegningarlaga nr. 19/1940 og einnig við 244. gr., sbr. 20. gr. er varðar ákærulið 2. b.

Þess er krafist að ákærði verði dæmdur til refsingar og til greiðslu alls sakarkostnaðar.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga. Verjandi ákærða krefst þess að ákærða verði ekki gerð refsing en að öðrum kosti vægustu refsingar sem lög leyfa og hæfilegrar þóknunar sér til handa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 25. maí 2022, hefur ákærði ekki áður sætt refsingu og verður það metið honum til refsimildunar, sbr. 5. tölul. 1. mgr. 70. gr. almennra hegningarlaga nr. 19/1940.

Við ákvörðun refsingar er litið til þess að ákærði hefur játað brot sín greiðlega fyrir dómi. Einnig er litið til þess sem kom fram í máli verjanda að ákærði sé búinnað taka á sínum málum, iðrist gjörða sinna og sé búinn að snúa lífi sínu til betri vegar. Horfir þetta til refsilækkunar sbr. 5. og 8. tölul. 1. mgr. 70. gr. almennra hegningarlaga nr. 19/1940. Auk þess er litið til þess að langt er liðið síðan umrædd brot voru framin og verður ákærða ekki kennt um þann drátt á meðferð málsins.

Með hliðsjón af framagreindu, sakarefni þessa máls og ákvæðum 77. gr. almennra hegningarlaga nr. 19/1940 þykir refsing ákærða hæfilega ákveðin 30 daga fangelsi en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, L-kk-ef R-kk-ef lögmanns, 95.000 krónur, að meðtöldum virðisaukaskatti. Annan sakarkostnað leiddi ekki af meðferð málsins.

Af hálfu ákæruvaldsins flutti málið Í-kvk-nf Þ-kvk-nf J-kvk-nf saksóknarfulltrúi fyrir E-kk-þf L-kk-þf aðstoðarsaksóknara.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, A-kk-nf S-kk-nf, sæti fangelsi í 30 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði greiði málsvarnarþóknun skipaðs verjanda síns, L-kk-ef R-kk-ef lögmanns, 95.000 krónur, að meðtöldum virðisaukaskatti.

S-kk-nf G-kk-nf